รัฐบาลไทย-ข่าวทำเนียบรัฐบาล-พ่อเมืองสมุทรสาคร สั่งการฝ่ายปกครองลุยกวาดล้างจับกุมร้านจำหน่ายบุหรี่ไฟฟ้า “เพจเฟซบุ๊ก บุหรี่ไฟฟ้า - โพธิ์แจ้/แคราย/กระทุ่มแบน” พบของกลางจำนวนมาก สั่งดำเนินคดีโดยเฉียบขาด
วันพุธที่ 21 กุมภาพันธ์ 2567
21/02/2567
พ่อเมืองสมุทรสาคร สั่งการฝ่ายปกครองลุยกวาดล้างจับกุมร้านจําหน่ายบุหรี่ไฟฟ้า “เพจเฟซบุ๊ก บุหรี่ไฟฟ้า - โพธิ์แจ้/แคราย/กระทุ่มแบน” พบของกลางจํานวนมาก สั่งดําเนินคดีโดยเฉียบขาด
พ่อเมืองสมุทรสาคร สั่งการฝ่ายปกครองลุยกวาดล้างจับกุมร้านจําหน่ายบุหรี่ไฟฟ้า “เพจเฟซบุ๊ก บุหรี่ไฟฟ้า -โพธิ์แจ้/แคราย/กระทุ่มแบน” พบของกลางจํานวนมาก สั่งดําเนินคดีโดยเฉียบขาด ย้ํา หากพี่น้องประชาชนพบการกระทําความผิด แจ้งสายด่วนศูนย์ดํารงธรรม 1567 ตลอด 24 ชม.
วันนี้ (21 ก.พ. 67) นายผล ดําธรรม ผู้ว่าราชการจังหวัดสมุทรสาคร เปิดเผยว่า สืบเนื่องจากศูนย์ดํารงธรรมอําเภอกระทุ่มแบน ได้รับเรื่องร้องเรียนร้องทุกข์จากประชาชนว่า มีการลักลอบจําหน่ายบุหรี่ไฟฟ้าบริเวณ ตําบลแคราย อําเภอกระทุ่มแบน จังหวัดสมุทรสาคร จึงสั่งการให้นายไพฑูรย์ มหาชื่นใจ ปลัดจังหวัดสมุทรสาครนําฝ่ายความมั่นคงจังหวัด ทั้งเจ้าพนักงานฝ่ายปกครอง และสมาชิกกองอาสารักษาดินแดนของจังหวัดสมุทรสาคร บูรณาการร่วมกับอําเภอกระทุ่มแบน ลงพื้นที่ตรวจสอบข้อเท็จจริงกรณีดังกล่าว โดยร้านดังกล่าวมีลักษณะเป็นตึกแถวประตูทางเข้าเป็นกระจกปิดด้วยสติ๊กเกอร์ทึบสีดํา ภายในร้านพบบุหรี่ไฟฟ้าและอุปกรณ์วางอยู่ในตู้กระจกใสตั้งอยู่บริเวณกลางร้าน และพบนายเตชสิทธิ์ฯ ซึ่งแสดงตัวเป็นผู้ดูแลร้าน ให้การยอมรับว่าที่ร้านมีการจําหน่ายบุหรี่ไฟฟ้า และอุปกรณ์บุหรี่ไฟฟ้า เจ้าหน้าที่จึงแจ้งข้อกล่าวหาพร้อมทั้งส่งตัวให้เจ้าหน้าที่ตํารวจดําเนินคดีตามกฎหมาย
นายผล ดําธรรม ผู้ว่าราชการจังหวัดสมุทรสาคร กล่าวอีกว่า ผลการจับกุมและตรวจค้นภายในร้านจําหน่ายบุหรี่ไฟฟ้า “เพจเฟซบุ๊ก บุหรี่ไฟฟ้า - โพธิ์แจ้/แคราย/กระทุ่มแบน” ที่หมู่ที่ 1 ตําบลแคราย อําเภอกระทุ่มแบน พบของกลาง จํานวน 7 รายการ ได้แก่ 1) หัวน้ํายาบุหรี่ไฟฟ้าแบบขวด จํานวน 47 ขวด 2) หัวน้ํายาบุหรี่ไฟฟ้าแบบพอต จํานวน 390 ชิ้น 3) บุหรี่ไฟฟ้าชนิดใช้แล้วทิ้ง จํานวน 243 ชิ้น 4) บุหรี่ไฟฟ้าแบบพอต จํานวน 42 ตัว 5) คอยล์บุหรี่ไฟฟ้า จํานวน 35 ตัว 6) เครื่องออกใบเสร็จรับเงิน จํานวน 1 เครื่อง และ 7) หัวน้ํายาบุหรี่ไฟฟ้าแบบพอต แบบเติม จํานวน 13 ตัว ซึ่งเจ้าหน้าที่ชุดจับกุมได้ตรวจยึดของกลาง และแจ้งข้อกล่าวหา “ซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของอันเนื่องด้วยความผิดตามมาตรา 242 ตามมาตรา 246 วรรคแรก แห่งพระราชบัญญัติศุลกากร พ.ศ. 2560 ประกอบข้อ 4 แห่งประกาศกระทรวงพาณิชย์ เรื่อง กําหนดให้บารากู่และบารากู่ไฟฟ้าหรือบุหรี่ไฟฟ้าเป็นสินค้าที่ต้องห้ามในการนําเข้ามาในราชอาณาจักร พ.ศ. 2557” และ “ขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า โดยฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า” และแจ้งสิทธิตามกฎหมายในเบื้องต้นให้นายเตชสิทธิ์ฯ (ผู้ต้องหา) ทราบและเข้าใจดีแล้ว ซึ่งนายเตชสิทธิ์ฯ (ผู้ต้องหา) ให้การรับสารภาพตลอดข้อกล่าวหา จากนั้นเจ้าหน้าที่ชุดจับกุมจึงรวบรวมของกลางทั้งหมด พร้อมทั้งควบคุมตัวนายเตชสิทธิ์ฯ มาทําบันทึกจับกุม ณ ที่ว่าการอําเภอกระทุ่มแบน และส่งพนักงานสอบสวนสถานีตํารวจภูธรกระทุ่มแบนเพื่อดําเนินคดีต่อไป
นายผล ดําธรรม ผู้ว่าราชการจังหวัดสมุทรสาคร กล่าวในช่วงท้ายว่า การปฏิบัติการดังกล่าวนับเป็นการยกระดับการจัดระเบียบสังคม และปราบปรามผู้มีอิทธิพลของจังหวัดสมุทรสาคร ตามนโยบายจัดระเบียบสังคมและปราบปรามผู้มีอิทธิพลของนายอนุทิน ชาญวีรกูล รัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ที่ได้เน้นย้ําให้ทุกจังหวัดทั่วประเทศ มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองตามพันธกิจของกระทรวงมหาดไทยในการ “บําบัดทุกข์ บํารุงสุข” ให้กับพี่น้องประชาชน ทั้งนี้ หากพี่น้องประชาชนพบเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูลและร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood